परीक्षा केंद्रों के 200 मीटर के दायरे में धारा 144 लागू
जिलामजिस्ट्रेट के मकरंद पांडुरंग ने 7 मार्च से 8 अप्रैल तक चलने वाली हरियाणा विद्यालय शिक्षा बोर्ड की परीक्षाओं के मद्देनजर किसी भी तरह के बाहरी हस्तक्षेप के चलते नकल की आशंका, तनाव अन्य स्थितियों को देखते हुए परीक्षा केंद्रों के 200 मीटर के दायरे में धारा 144 लागू करने के आदेश जारी किए हैं। इस दायरे में आग्नेय अस्त्र, हथियार, मोबाइल फोन या अन्य इलैक्ट्राॅनिक उपकरण ले जाने पर पाबंदी रहेगी। प्रात: 10:30 बजे से सांय 5:30 बजे तक परीक्षा के दौरान नजदीकी फोटो स्टेट की दुकानें भी बंद रहेंगी। वहीं परीक्षाओं के नकल रहित संचालन करने को निरीक्षण करने के लिए डीसी स्क्वैड का गठन किया गया है। इस स्क्वैड में एसडीएम सोनीपत निशांत यादव और जिला शिक्षा अधिकारी द्वारा नामित एक पुरुष प्राचार्य एक महिला प्राचार्य को शामिल किया है।
hin_Deva hin_Deva